ฝังยาคุมชนิด5ปีตอนนี้ฝังมาแล้ว2ปี ประจำเดือนมาไม่ไม่หยุด เดือนนึงมาประมาณ3รอบ แล้วรู้สึกเวียนหัว มีวิธีรักษายังไงคะ
สวัสดีค่ะ ผลข้างเคียงของยาฝังคุมกำเนิด มักทำให้เกิดเลือดออกกะปริดกะปรอย หรือมีประจำเดือนมาบ่อย หรือมีประจำเดือนมาปริมาณมาก แต่มักเกิดในช่วง 2-3 เดือนแรก หลังจากนั้นเลือดมักจะออกน้อยลง ในบางรายประจำเดือนอาจขาดหายไปได้ดังนั้นหากฝังมาได้ 2 ปีแล้ว ยังคงมีประจำเดือนมาบ่อย อาจส่งผลให้เกิดภาวะโลหิตจางได้ ซึ่งอาจทำให้มีอาการเวียนหัวได้ดังกล่าว แนะนำควรไปพบแพทย์เพื่อตรวจว่าเกิดจากสาเหตุอื่นหรือไม่ เช่น มีติ่งเนื้อในเยื่อบุโพรงมดลูกมีการติดเชื้อในโพรงมดลูก หรือเกิดจากการเเข็งตัวของเลือดผิดปกติ เป็นต้น หากไม่มีความผิดปกติใดๆ การรักษาคือ อาจให้ยาหยุดการไหลของเลือด เช่นtranexamic acid(กรดทรานเอกซามิก) หรือให้ยาคุมกำเนิดชนิดที่เป็นฮอร์โมนรวมทานร่วมไปด้วย หรืออาจพิจารณาถอดยาฝังคุมกำเนิดออก